# Endresz György

### A Wikipédiából, a szabad lexikonból.

Endresz György

Endresz György (Georg Endres) (Perjámos, 1893. január 6. – Róma, 1932. május 21.) pilóta, repülőoktató.

Az I. világháborúban mint a 64. repülőszázad pilótája vett részt, több kitüntetést kapott. A háború után az Aero Express, majd a német Junkers-művek pilótája, később az Aero Szövetség oktatótisztje volt.

1931. július 15-én 17.20-kor elindult, és 26 óra 20 perc alatt Harbour Grace-ből (Új-Foundland, Kanada) az Atlanti-óceánon át leszállás nélkül Bicskéig 5770 kilométert repült a Justice for Hungary (’Igazságot Magyarországnak!’) elnevezésű repülőgéppel (navigátora Magyar Sándor volt). A világon 15.-ként repülték át az óceánt. A repüléshez egy korszerű, 470 LE-s Lockheed Sirius típusú gépet alakítottak át. A repülés létrejöttét Rothermere lord 10 000 dollárral támogatta, ő lett a névadó is. A további szükséges pénz az Amerikában élő magyarok támogatásából gyűlt össze. kép

1932-ben Endresz György a világ óceánrepülőinek találkozójára készült Bittay István rádiótávírász navigátorral. Rómába mindazokat hívták meg, akik átrepülték az Atlanti-óceánt. A magyarok május 21-én 15 órakor értek Róma Littorio repülőterére. A gépnek kanyarodnia kellett, hogy beérjen a repülőtérre, amikor szárnya megbillent, a nehéz gép lezuhant, és egy pillanat alatt eltűnt a nézők szeme elől. Mire autókkal odarohantak, már késő volt. A gép lángban állott, csak a váza maradt meg. A pilóták szörnyethaltak.

Endresz Györgyről halála után Budapest belterületén teret, utcát neveztek el, ám 1945 után ezek nevét megváltoztatták. Nevét Bicske határában emlékoszlop, és egy sportrepülő egyesület [1] őrzi.

2005. április 22-én a felcsúti általános iskola felvette az Endresz György Általános Iskola nevet.

2006.július 15-én a fent említett emlékkő közelében új, méltó emlékmű [2] felavatására került sor.

## [szerkesztés] Külső hivatkozás

- Magyar Életrajzi Lexikon
- Magyarország a XX. században / Repülőgépek
- História 20002/7: Az első magyar óceánrepülés
- Geocaching: Endresz György emlékére
- Az érdi sportrepülőtér
- Kiállítás 2001-ben
- Annotated Memoirs of Admiral Miklós Horthy, Regent of Hungary
- American Institute of Aeronautics and Astronautics
- családfája
- Endresz György Általános Iskola, Felcsút

A lap eredeti címe "http://hu.wikipedia.org../../../e/n/d/Endresz_Gy%C3%B6rgy_ef85.html"

Kategória: Magyar pilóták

##### Views

- Szócikk
- Vitalap
- Aktuális változat

##### Keresés